|  |
| --- |
| **Hvor er dine styrker som netværksleder, og hvor har du behov for, at en co-driver supplerer dine kompetencer?** Reflekter over dine kompetencer ud fra **netværkslederens 10 kompetencer**, som findes i håndbogens introkapitel. Find en co-driver, som kan understøtte dig dér, hvor du har brug for det. |
| **Hvordan skal I – med dine øjne – spille sammen om netværkstemaet?** Hvornår skal I mødes og hvordan? Hvilket tidsomfang forventer du, at din co-driver kan lægge i netværksarbejdet? Hvis co-driveren er fagfaglig, hvordan kan co-driveren spille en positiv rolle i forhold til at bære netværkets løsninger med sig ind i basis? |
| **Hvordan ser du din opgave ift. at understøtte din co-drivers kompetenceudvikling?** Hvordan sikrer du i samspil med co-driveren, at co-driveren bliver en aktiv del af dit ledelsesmæssige rum? Tager I sammen på markvandring, planlægger netværksprocessen og finder netværksdeltagere? Læser co-driveren håndbøger og styringsværktøjer? |
| **Hvem skal du tale med for at finde din co-driver?** Kan din referenceleder understøtte dig i at finde en co-driver? Leder du efter en co-driver, når du udfolder temaet? Har du en kollega, som du arbejder godt sammen med eller kender du en, der kan pege dig i retning af en person med de kompetencer som du søger? |
| **Har du øje på en co-driver, som har de nødvendige kompetencer?** Din co-driver skal besidde eller have potentialet til at udvikle netværkslederkompetencer samt ønske at blive netværksleder i fremtiden. Det er derfor ikke alle, der skal være co-drivere. Overvej om du har øje på en co-driver, eller om det i stedet er en netværksdeltager du har i kikkerten. |

**Find din co-driver og forbered jeres samtale**

På hjemmesiden eller hos Sekretariat for Net værksstrukturen finder du en pjece om rollen som co-driver. Når du har fundet din potentielle co-driver skal personen læse pjecen og tage stilling til fremtidig uddannelse i netværksledelse.